চন্দননগরে ভেঙে পড়ল জগদ্ধাত্রী পুজোর ‘সবচেয়ে বড়’ মণ্ডপ, জখম ৭

হুগলি: বিশ্বের সবচেয়ে বড় জগদ্ধাত্রী (Jagadhatri Puja) ছিল ট্যাগ লাইন। চন্দননগর (Chandannagar) কানাইলালপল্লীর সেই পুজো মন্ডপ হুর মুড়িয়ে ভেঙে পড়ল। মণ্ডপ ভেঙে আহত ৭ জন। উদ্যেশ্য ছিল দর্শকদের চমকে দেওয়া। আর সেই চমক দিতে প্রায় সত্তর ফুটের পুজো মন্ডপ (70 foot Tall Jagaddhatri Puja Pandel Collapsed ) তৈরি করেছিল কানাইলাল পল্লী। মণ্ডপের সামনে ফাইবারের জগদ্ধাত্রী তৈরি করা হয়েছিল। খুব বেশি উচ্চতা হওয়ায় হালকা হাওয়াতেই উল্টে পড়ল মণ্ডপ। ঘটনার সময় দর্শনার্থী ছিলেন মণ্ডপে। ৭জন আহত হন,তার মধ্যে বেশ কয়েকজন বিচারকও ছিলেন। মণ্ডপের তলায় আর কেউ চাপা পরে আছেন কিনা তা দেখছে পুলিশ।

এদিন দুপুরের পর থেকে আবহাওয়ার বদল ঘটতে শুরু করে। ঝোড়ো হাওয়ার পাশাপাশি বৃষ্টি চলতে থাকে। সূত্রের খবর, এবারের পুজোয় দর্শনার্থীদের বড় চমক দিতে প্রায় ৭০ ফুটের পুজো মণ্ডপ তৈরি করেছিল কানাইলাল পল্লী। মণ্ডপের সামনে ফাইবারের জগদ্ধাত্রী তৈরি করা হয়েছিল। কিন্তু খুব বেশি উচ্চতা হওয়ায় হালকা হাওয়াতেই সবটাই উল্টে যায়। রীতিমতো শোরগোল পড়ে যায় এলাকায়।সূত্রের খবর, যে সময় এ ঘটনা ঘটে সেই সময় বেশ কিছু দর্শনার্থী ছিলেন মণ্ডপের ভিতরে। মুহূর্তেই জানা যায় দু’জন আহত হয়েছেন। পরবর্তীতে আরও বেশ কয়েকজনের আহত হওয়ার খবর মেলে। উদ্ধার কাজে হাত লাগান ক্লাবের সদস্যরাও। খবর পেয়ে পুলিশ আধিকারীকরা ঘটনাস্থলে পৌঁছান।

আরও পড়ুন: বর্ধমান মেডিকেল কলেজে শ্লীলতাহানির অভিযোগ! বিক্ষোভ কংগ্রেসের

আহতদের উদ্ধার করে চন্দননগর হাসপাতালে পাঠানো হয়। আলোর শহর চন্দননগরে এমন ঘটনা প্রথম তাই সর্বত্র আতঙ্কের বাতাবরণ সৃষ্টি হয়েছে। ঘটনাস্থলে আসেন চন্দননগর পুলিশের কমিশনার অমিত পি জাভালগি-সহ উচ্চপদস্থ কর্তারা। তিনি সকলকে আশ্বস্ত করে বলেছেন, ‘‘সবাই ঠিক আছেন এখন। প্যান্ডেলের ‘স্ট্রাকচার’ সরিয়ে দেখা গিয়েছে, নীচে কেউ চাপা পড়ে নেই। কী করে পুরো ঘটনা ঘটল তা খতিয়ে দেখছে পুলিশ। পাশাপাশি সব কিছুর অনুমতি ছিল কিনা তাও খতিয়ে দেখা হচ্ছে।

অন্যদিকে ‘মন্থা’র প্রভাবে মঙ্গলবার দুপুর থেকেই পূর্ব এবং পশ্চিম মেদিনীপুরে বিক্ষিপ্ত ভাবে ঝড়-বৃষ্টি শুরু হয়েছে। এদিন বিকেলে ঝোড়ো হাওয়ায় তমলুকের হাকোল্লা এলাকায় জগদ্ধাত্রী পুজোর জন্য তৈরি বিশালাকার তোরণ ভেঙে পড়ে রাস্তায়। দীর্ঘক্ষণ অবরুদ্ধ হয়ে পড়ে তমলুক-পাঁশকুড়া রাজ্য সড়ক।

অন্য খবর দেখুন